

A XX. Század Intézet pályázatot hirdet

**30 ÉVE SZABADON**

címmel

Szereted a történelmet?

Középiskolás vagy?

Szeretnéd megismerni a rendszerváltoztatást más szemszögből?

Akkor ezt a pályázatot Neked találtuk ki!

Ami neked történelem, azt szüleid, nagyszüleid a saját bőrükön tapasztalták. Kicsit több mint harminc éve vagyunk csak szabadok, pontosan ennek az évfordulójára írtuk ki ezt a pályázatot. Mivel te biztosan fiatalabb vagy harminckettőnél, számodra a szabadság már természetes, de nem volt ez így a kommunista Kádár-rendszer idején.

**Pályázni lehet:**

Beszélgess a szüleiddel/nagyszüleiddel, hogy nekik milyen személyes emlékeik vannak az 1989–90-ről! Ebből írj nekünk egy esszét és már tiéd is lehet nyereményeink egyike! Az esszé címe ez legyen: 30 ÉVE SZABADON

**Kik pályázhatnak?**

Ha 9-12. osztályos tanuló vagy, már küldheted is a pályázatot. Más feltétel nincs.



**Mit nyerhetsz?**

I. helyezett: iPhone + könyvcsomag

II. helyezett: iPad + könyvcsomag

III. helyezett: iWatch + könyvcsomag

**Az esszéd így nézzen ki:**

* Az esszé előtt tüntesd fel a neved!
* 3-5 oldalas legyen!
* Times New Roman betűtípussal gépelj!
* 12-es betűméretet használj!
* Tedd a szöveget sorkizártra!
* Legyen a sorok között 1,5-es sortávolság!
* A margók sem marginálisak, 2,5-esre állítsd mindegyiket!

**A papírmunka:**

* A pályázatot postán és elektronikusan is be kell nyújtani.
* Levelezési cím: 1122 Budapest, Határőr út 36.
* E-mail cím: palyazat@xxszazadintezet.hu
* És még egy hozzájárulási nyilatkozatot is ki kell töltened.

**Eddig kérjük az esszéd benyújtását:**

2021. december 23. éjfél

**A döntés:**

A benyújtási határidő lejártát követő hónap végéig. A beérkezett pályaműveket szakértő zsűri értékeli, akiknek személye adatvédelmi és esélyegyenlőségi okokból nem nyilvános. A döntésről a pályázók írásbeli értesítést kapnak az általuk megadott e-mail és levelezési címre. A döntés ellen fellebbezésnek helye nincs.

**Kérdésed van?**

Érdeklődj a palyazat@xxszazadintezet.hu címen!

**1122 Budapest, Határőr út 36. Tel: +36 70 374 8687**

**www.xxszazadintezet.hu**